U današnje vrijeme, 1014. g.,
Yorkom upravljaju danski Vikinzi pod zapovjedništvom kralja Svena.
Ovo je mjesto baza
iz koje se šalju mnogobrojni robovi diljem Europe.
Ovdje Vikinzi trguju robljem.
Znam kako se osjećate, šefe,
ali nismo dovoljno bogati da oslobodimo robove, ma koliko ih žalili.
21. EPIZODA
Prošlo je 11 godina.
Nije li već vrijeme?
Da onomad nije bilo Thorsa, ne bih bio izvukao živu glavu.
Moram mu se odužiti.
Brzo! Svi ovamo!
Što se zbiva?
Hej, vi!
Vi na prljavoj teretnoj lađi! Brišite odatle!
Požurite se! Prvi je brod već…
-Ho-ruk! -Ho-ruk!
Požurite se!
Plemićke lađe ubrzo dolaze u luku!
Dobro, dobro!
Ho-ruk!
Dakle, ovo je York?
Velik grad.
Da.
To je star grad, koji prosperira još od rimskog doba.
Ovamo dolaze ljudi i teret i iz Skandinavije i iz Engleske.
Kralj vjerojatno ovdje kani osnovati prijestolnicu nove dinastije.
To je dobar izbor.
I ja bih tako postupio.
Joj. Što će ovi plemići ovdje?
Oni su teška gnjavaža.
Hej, šefe, pozabavite se krmom, može?
Ha?
Taj čovjek…
Da. To je sigurno on.
Ne bih nikad zaboravio njegovo lice!
Askeladd!
Pirat koji je ubio Thorsa!
Hej, ne guraj se!
Čiji su ovo brodovi?
I, što ćemo?
Kralj će napasti na sutrašnjem banketu.
Da vidimo. Što se toga tiče…
Jasno je da ćemo biti slabiji na sutrašnjem sastanku kraljevskog vijeća.
Primjerice, dat će odvojene teritorije Thorkellu i vama, kako bi vas izolirao.
To je i nagrada i kraljeva naredba.
Odbijete li, mogli bi vas doživjeti kao pobunjenika.
Sve ovisi o kraljevu hiru.
Bilo bi loše da nam otmu Thorkella.
Točno. Veoma loše.
Trebam samo čekati prekriženih ruku?
Što mislite o tome
da svima ovdje sve razotkrijemo?
Što želiš reći?
Koji je princ?
Nije li ono on?
Prinče Knute.
Pod time mislim da ćete sada ovdje…
umrijeti.
Pogodiše ga!
Princa je pogodila strijela!
Kvragu! Odakle je doletjela?
Sa sjeverne obale! Pretražite područje!
Što? Iz ovog smjera?
Ozbiljno?
Kako jednostavan zadatak!
Čini se da se dogodilo nešto loše.
Ne bismo se trebali miješati…
Hej! Šefe, kamo ćete?
To je on! Ondje je!
Što ti se dogodilo?
Jesi li dobro?
Krvariš.
Kakav gubitak vremena!
Hej! Lupeži!
Kakva je ovo strka?
Jamačno ste vi hulje odgovorne za atentat!
On, ne ja. Čak ima smrtonosno oružje.
Što je to?
Je li to luk?
To je smrtonosno oružje?
Jesi li ti njegov drug?
Ne, ja…
Pokušavaš nas zavarati, no mene nećeš.
Svalio si svu krivicu na prijatelja
da bi spasio svoju glavu…
Kažem da nisam ja.
Ne. Vidim ti u očima.
Kako tupe oči imaš!
Kako god okreneš, imaš lice zlikovca!
Kaniš li uzvratiti?
Čekaj malo!
On vitla noževima,
nizak je i mlad…
Da nisi ti možda
Thorfinn Karlsefni?
Thorfinn?
Karlsefni?
Tko je to?
Idiote! Zar ne znaš?
Onaj što je pobijedio Thorkella sa samo dva noža!
Zbilja? Nevjerojatno.
Nije li onda ovo loše?
Ovaj je prinčev vazal.
Zbilja?
Ispričavam se…
Jesi li ti kojim slučajem
s Islanda?
Ti si
Thorsov sin Thorfinn.
Ti si… stari Leif?
Živ si!
Hvala Bogu!
Kako mi je drago!
Maknite se!
Nemoj ga tresti, idiote!
-Kamo je pogođen? -U prsa! Gadno!
Vaša Visosti, izdržite!
Vaša Visosti, prerezat ću vam odjeću.
Što?
I mislio sam da bi to mogla biti istina…
Princ je ipak žena!
Ovo je velika stvar!
Nije moguće!
Budale.
Ovdje sam.
A, onda nije istina.
Zašto ste izabrali ženu?
Nismo mogli naći muškog roba nalik na vas.
-Možete li je spasiti? -Što? Pa, ne.
Pogođena je u kritično mjesto. Ako je strijela bila umočena u otrov,
već je…
Žao mi je zbog ovoga.
Pobrinite se za nju i učinite sve što možete da joj pomognete.
U redu.
Čini se da su se mjere opreza isplatile, Vaša Visosti.
I čini se da se vaši neprijatelji skrivaju ovdje u Yorku.
Tako, dakle.
Ipak se želiš osvetiti.
Da. Sigurno ću ubiti toga gada,
očevim bodežom.
Potrošen je.
Ako je dječak poput njega stasao na bojnom polju,
nesumnjivo je vidio pakao.
Ne smijem odustati.
Moram zaboraviti ovih 11 godina da bih spasio to dijete…
Leife.
Što se sada događa u Vinlandu?
Moj je otac htio ići onamo.
Katkad vidim Vinland u snovima.
Je li ondje osnovano kakvo selo?
Zašto ne pitaš za majku i sestru, koje si ostavio za sobom?
Otkako si nestao, Helgi se zdravlje dodatno pogoršalo.
Idi je obići, Thorfinne.
Helgu bi izliječilo…
Pitam te za Vinland!
Ne govori mi o stvarima za koje nisam pitao.
Hej…
Hej, stani. Kamo ćeš? Thorfinne!
Idemo kući, Thorfinne.
Dosta je.
Pođimo zajedno kući!
Dosta?
Ma što ti znaš?
Znaš li što sam sve prošao od onog dana?
Ha?
Dok god Askeladd živi, jede i sere, nije dosta!
Nije dosta!
Kako grozno…
Onaj je veseli dječačić sada…
Ostat ću u ovom gradu dok se ne predomisliš!
Thorfinne!
Pođimo kući!
Evo. Donio sam ti piće.
O, hvala.
Lijepa ti je soba, Bjorne.
Zavidim ti.
Soba je premalena naknada za to što ugrozih život.
Ah, da.
Atli ti poručuje da mu je žao.
Na bojištu moraš umrijeti ili ubiti. Ne zamjeram mu.
Jedino Thorfinn ne može prijeći preko toga.
Dobro sam. Možeš ići. Vrijeme je za spletke, zar ne?
Jest. Vidimo se poslije.
Askeladde.
Kako ti je noga?
Primila je puno strijela.
Ali…
neće me spriječiti da vitlam mačem.
Shvaćam.
Onda se vidimo sutra.
U redu.
Sutra.
Nadmudriše nas, Floki.
Da.
Najdublje se ispričavam.
Askeladd, ha?
Prilično je sposoban.
Bacio je kletvu na ovaj grad.
Princ je ubijen?
Ne, imao je dvojnika.
Grozno. Sad nećemo moći mirno spavati.
Ne, jednostavno ne razumijem.
Zašto bi ubojica ciljao princa?
Pa, plemić je pa nije čudo da je u opasnosti.
Ali i kralj Sven je ovdje.
Ne bi li on trebao biti meta?
Pa, to je istina.
Uostalom, ima dva potencijalna nasljednika.
Ako je netko posebno ciljao mlađeg sina, to znači…
Ljudi!
Čuo sam nešto zanimljivo vezano uz to.
Doduše, to je samo glasina.
Ne može biti ništa više od glasine. To bi trebalo biti dovoljno.
Trebamo nešto što se ne može dokazati i što daje kralju manevarskog prostora.
Dakle, unajmio si ubojicu? Sve si inscenirao od početka do kraja.
Nije loše, zar ne?
Ali nije dovoljno samo proširiti glasinu.
U ovakvoj predstavi mora biti i istine da bi se glasina proširila.
Svi znaju za razmirice oko nasljednika danskog prijestolja.
Tomu sam dodao pokušaj ubojstva i glasinu.
A sada, gospodo,
vidjet ćemo kako će to utjecati na vijeće.
Shvaćam.
Više neće moći davati naredbe koje bi za mene bile nepovoljne.
Upravo tako.
Ako kralj pokuša oteti Thorkella ili vas poslati u boj,
samo će potkrijepiti glasine.
Kralj ovisi o naklonosti građana.
Ne može ignorirati lošu reputaciju među vojskom,
osobito ako ga optuže da želi ubiti vlastitog sina.
Zaista si lukav.
Gdje si to naučio?
Ne treba se boriti samo sirovom snagom.
Naučio si nešto.
Zasad me kralj možda ne može dirati.
Dobit ćemo na vremenu.
Ali neću više dopustiti da rabiš moje dvojnike.
U redu.
Iskreno mi je žao.
Ajme! Zadivljen sam, Askeladde!
Kao da te 10 000 vojnika podupire!
Hvala ti.
Budući da smo većinu toga dogovorili,
idem nešto obaviti.
Ajme meni! Ovo je zaista utješno!
Vaša Visosti.
Ne smijete vjerovati Gunnaru.
Možda komunicira s kraljem Svenom.
Zašto to misliš?
Na temelju čega?
Intuicije.
Ali nema sumnje.
Nije li onda ovo loše? Sad je sve čuo.
Nije važno.
Govorio sam samo ono što smije znati.
Ako nam je Gunnar neprijatelj, prenijet će im sve večeras.
Rekao sam Thorfinnu da ga prati i provjeri.
Što ćemo ako je Gunnar špijun?
Ubiti ga?
Pustit ćemo ga.
Preko njega ćemo kralju dati do znanja da ne želimo brzu, odlučujuću bitku.
Vjerovat će u špijunove informacije pa će se opustiti.
Da bismo zasad izbjegli sporove, moramo se međusobno razumjeti.
Moj je plan sada potpun.
Ajme…
Ovaj je zaista nevjerojatan…
Jedva čekam da vidim kraljevu reakciju sutra.
Kraljev dom? Sve je jasno.
Svi su opsjednuti time da zavaraju jedni druge.
Zar se tako ratnik ponaša?
Još samo jedno moram obaviti…
Zar si morao ovo učiniti prije kraljevskog vijeća, Thorfinne?
Ne bi li bilo bolje nakon što ti se desna ruka oporavi?
Kako god. Meni odgovara.
Ja ću biti svjedok.
Kad kažem da prestanete, dvoboj završava.
Slažete li se?
U redu.
Ali samo trenutak, Vaša Visosti.
Čeka me još jedna obveza prije ove. Trebao bi ubrzo stići.
Oprosti, Thorfinne.
Brzo ćemo završiti.
Razumijem.
Počnite.
Askeladde,
snažan si, pametan
i poštujem te.
Iako me prezireš iz dubine duše.
Hej, Askeladde.
Nisam ja jedini.
Prezireš i naše mrtve drugove
i samog sebe…
Nisi li usamljen?
Tek tako odbijaš sve?
Ja…
sam htio…
Htio sam…
biti tvoj prijatelj.
Žao mi je.
Promašio sam vitalnu točku. Skratit ću ti muke.
Askeladde.
Htio sam da budemo prijatelji…
Da, Bjorne.
Ti si…
moj jedini…
prijatelj.
Isprati me.
A sada…
Oprosti što si čekao, mali.
Dođi.
Igrat ću se s tobom.
Prijevod titlova: Vojmir Špoljarić